**PROIECT DIDACTIC**

**DATA:**

**CLASA:** a X-a

**PROFESOR:** DOLOMEȚ COSMIN GABRIEL

**UNITATEA SCOLARA**: LICEUL TEORETIC,, I. H. RADULESCU” TARFGOVISTE

**ARIA CURRICULARA**: Om si societate

**DISCIPLINA:** Psihologie

**UNITATEA DE ÎNVĂŢARE:** Procese psihice şi rolul lor în evoluţia personalităţii

**SUBIECTUL LECŢIEI:** Memoria – definire, caracterizare, procesele memoriei

**TIPUL LECŢIEI:** transmitere și însușire de noi cunoștințe

**COMPETENŢE GENERALE:**

1. Utilizarea conceptelor specifice ştiinţelor sociale pentru organizarea demersurilor de cunoaştere şi explicare a unor fapte, evenimente, procese din viaţa reală
2. Aplicarea cunoştinţelor specifice ştiinţelor sociale în rezolvarea unor situaţii – problemă, precum şi în analizarea posibilităţilor personale de dezvoltare

**COMPETENŢE SPECIFICE:**

1. Analizarea unor procese psihice pornind de la exemple concrete

2. Relaţionarea eficienta/ cooperarea cu ceilalţi în colectarea, interpretarea şi evaluarea informaţiilor referitoare la procese şi manifestări psihice

**VALORI SI ATITUDINI**:

* Afirmarea liberă a personalităţii
* Relaţionarea pozitivă cu ceilalţi
* Încrederea în sine şi în ceilalţi

**COMPETENŢE DERIVATE:**

C1 – Definirea memoriei ca proces cognitiv superior;

C2 – Argumentarea importanţei memoriei pentru viaţa omului;

C3 – Explicarea caracteristicilor memoriei;

C4 – Clasificarea formelor memoriei după mai multe criterii;

C5 – Analizarea fiecărei forme a memoriei oferind exemple concrete.

**METODE, PROCEDEE:** conversaţia euristică, explicaţia, exemplul, exerciţiul, brainstormingul.

**MIJLOACE DE ÎNVĂŢĂMÂNT:** fişe de lucru, flipchart, videoproiector.

**FORME DE ORGANIZARE A ACTIVITĂŢII:** frontal,individual, pe grupe.

**FORME DE EVALUARE:** evaluare continuă, evaluare orală, observaţia sistematică.

**DURATA:** 50 minute

**BIBLIOGRAFIE:**

Psihologie – manual pentru clasa a X-a (2005). Mielu Zlate (coordonator), Bucureşti: Aramis.

Didactica psihologiei (2006). Dorina Sălăvăstru, Iaşi: Polirom

|  |  |  |  |  |  |  |
| --- | --- | --- | --- | --- | --- | --- |
| **Momentele**  **lecţiei** | **Activitatea profesorului** | **Activitatea elevilor** | **Metode, Procedee** | **Mijloace de învăţă-**  **mânt** | **Forme de organi-**  **zare** | **Timp** |
| 1. Momentul organizatoric | Verific materialele necesare desfăşurării lecţiei. | Elevii se pregătesc pentru ora de psihologie. |  |  |  | 2 min |
| 2. Reactualizarea cunoştinţelor | Propun elevilor un concurs pentru a verifica şi reactualiza conţinutul lecţiilor anterioare (**Anexa 1**):  - Definirea şi caracterizarea gândirii  - Structura internă a gândirii | Elevii răspund la întrebările adresate în scris  Un elev din fiecare grupă prezintă clasei răspunsul pentru o sarcină de pe fişă. | Explicaţia | Fişe de lucru | Pe grupe | 10 min |
| 3. Captarea atenţiei | Propun un mic exerciţiu de imaginaţie în care elevii sunt solicitaţi să spună cum ar fi viaţa noastră fără memorie  Le citesc elevilor cazul unui muzician, Clive Wearing, relatat de Alan Baddely, în cartea „Memoria umană” care s-a îmbolnăvit de encefalită în urma unei infecţii virale şi şi-a pierdut memoria (**Anexa 2**) | Elevii răspund solicitării exprimând ce s-ar întâmpla dacă omul nu ar avea memorie.  Elevii sunt atenţi. | Conversaţia euristică  Exemplul | Fisă de lucru studiu de caz | frontal | 5 min |
| 4. Anunţarea temei şi a obiectivelor | Vom studia astăzi un nou proces psihic superior – Memoria – cu un rol foarte important în toate comportamentele vieţii omului: cunoaştere şi învăţare, înţelegere şi rezolvare de probleme, inteligenţă şi creativitate. Astfel, veţi şti mai multe despre memora umană şi modul ei de funcţionare. | Elevii sunt atenţi şi îşi notează titlul lecţiei în caiete. | Expunerea |  | frontal | 3 min |
| 5. Prezentarea conţinutului şi dirijarea învăţării | Scriu pe tablă planul lecţiei  1. Definiţia memoriei  2. Caracteristicile memoriei  3. Procesele şi formele memoriei  Dau definiţia memoriei  Pentru a evidenţia caracteristicile memoriei, solicit doi elevi să povestească ce au făcut în ziua precedentă.  Conduc discuţia astfel încât elevii să identifice caracteristicile memoriei:  - situaţională (de ce sunt diferite relatările celor doi colegi?)  - selectivă (ai omis anumite lucruri, întâmplări?)  - relativ fidelă  - mijlocită (cum am ai reuşit să ştii şi să relatezi toate aceste informaţii?)  - activă  - inteligibilă (dau elevilor spre memorare o listă de cuvinte şi ulterior o propoziţie alcătuită cu acele cuvinte) (**Anexa 3**)  Revin la definiţia notată pe tablă şi subliniez cele trei procese ale memoriei  Realizez clasificarea formelor memoriei (**Anexa 4**)  Împart clasa pe grupe şi împart sarcini echilibrate ca volum şi timp de rezolvare **(Anexa 5)**  Solicit un elev din fiecare grup să prezinte informaţiile sintetizate de grup. | Elevii notează planul lecţiei  Elevii notează definiţia  Elevii solicitaţi relatează ce au făcut în ziua precedentă  Elevii răspund la întrebări  Elevii participă activ la discuţie exprimându-şi opinia cu privire la subiectul propus  Elevul răspunde  Elevii notează cuvintele memorate.  Elevii notează propoziţia memorată.  Elevii constată că reţinem mult mai uşor informaţiile cu sens, pe care le înţelegem decât pe cele fără sens.  Elevii lucrează pe grupe pentru rezolvarea sarcinilor  Un reprezentant al fiecărui grup prezintă informaţiile solicitate în fişa de lucru | Expunerea  Conversaţia  Explicaţia  Conversaţia  Explicaţia  Exerciţiul  Explicaţia  Expunerea | Flipchart  Fişă de lucru  Flipchart  Fişe de lucru pe grupe | frontal  individual  frontal  Frontal  Frontal | 20 min |
| 6. Fixarea cunoştinţelor | Se realizează concomitent cu prezentarea informaţiilor de către elevi.  Pentru a fixa informaţiile referitoare la proceselle şi formale memorie adresez întrebări şi dau sarcini care să ajute la fixarea conceptelor | Elevii răspund solicitărilor  Elevii adresează întrebări. | Explicaţia  Exemplul |  | frontal | 8 min |
| 7. Transferul cunoştinţelor | În încercarea de a surprinde cât mai bine specificul memoriei, psihologii au recurs nu numai la definiţii, explicaţii, modele ci şi la metafore. Astfel, memoria a fost comparată cu o *tablă de ceară* (Platon), cu *un teatru în care intră şi ies actori* (G. Camillo), cu *o carte* (A. Binet) sau cu *o bibliotecă* (Baddeley, Zlate).  **Sarcină: Explicaţi această metaforă a bibliotecii**. | Elevii notează. | Explicaţia |  | Frontal | 2 min |

**Anexa 1**

**1. Identificaţi definiţia corectă a gândirii**

a)Gândirea este un procese psihic elementar, prin care se semnalizează separat, în forma unei imagini simple şi primare, însuşirile concrete ale obiectelor şi fenomenelor în condiţiile acţiunii directe a acestora asupra analizatorilor.

b) Gândirea este procesul cognitiv superior care se desfăşoară într-un plan mintal, intern, subiectiv, uzând de judecăţi, raţionamente, operaţii cognitive, cu ajutorul cărora realizează o procesare profundă a realităţii.

c) Gândireaprocesul cognitiv senzorial complex prin care se semnalizează însuşiri concrete şi caracteristice ale obiectelor şi fenomenelor în absenţa acţiunii directe a acestora asupra analizatorilor.

**2. Asociaţi elementele din coloana A cu elementele din coloana B**

|  |  |
| --- | --- |
| A | B |
| 1. Analiza | **a)** extragerea însuşirilor esenţiale pentru o întreagă clasă de obiecte |
| 2. Sinteza | **b)** descompunerea în plan mintal a unui obiect în părţile sale componente |
| 3. Comparaţia | **c)** porneşte de la general pentru a ajunge la concret, particular |
| 4. Abstractizarea | **d)** evidenţierea asemănărilor şi deosebirilor dintre cel puţin două elemente pe plan mintal după un criteriu comun |
| 5. Generalizarea | **e)** recompunere unui obiect în plan mintal din elementele sale iniţiale |
| 6. Inducţia | **f)** porneşte de la date, experienţe concrete pentru a ajunge la general |
| 7. Deducţia | **g)** extinederea însuşirilor extrase cu ajutorul abstractizării la o întreagă clasă de obiecte |

**3. Răspundeţi cu adevărat sau fals următoarelor afirmaţii**

\_\_\_\_\_\_Problema este un obstacol cognitiv faţă de care repertoriul de răspunsuri al subiectului este insuficient pentru a o rezolva

\_\_\_\_\_\_Gândirea reflectă însuşirile concrete ale obiectelor şi fenomenelor prin intermediul simţurilor

\_\_\_\_\_\_\_Strategia algoritmică se foloseşte pentru rezolvarea unei probleme slab definite, fără cerinţe clare şi cu mai multe soluţii posibile.

\_\_\_\_\_\_\_Noţiunea este unitatea informaţională de bază a gândirii.

\_\_\_\_\_\_\_Dezvoltarea gândirii se bazează şi pe procesele cognitive senzoriale.

**Anexa 2**

**Studiu de caz - Clive Wearing**

„ El a fost afectat într-o asemenea măsură, încât nu-şi putea aminti decât ceea ce s-a întâmplat cu câteva minute înainte şi, în consecinţă, consideră că abia în momentul respectiv şi-a recăpătat conştienţa. El ţine un jurnal în care îşi notează această obsesie: pagini întregi de note în care menţionează data, ora şi faptul că abia a redevenit conştient. (...) Ori de câte ori apare soţia sa, Clive o întâmpină cu bucuria celui care nu a văzut persoana iubită timp de mai multe luni, astfel încât ea nu trebuie decât să părăsească încăperea timp de două, trei minute şi să se reîntoarcă pentru ca bucuria să se repete; este un proces întotdeauna plin de emoţie, care se exprimă întotdeauna în acelaşi mod. Clive trăieşte într-un prezent permanent, fiind incapabil să înregistreze schimbările sau să folosească trecutul pentru anticiparea viitorului, o situaţie pe care el a descris-o odată ca fiind „*iadul pe pământ. Este ca şi când ai fi mort în acest timp neneorocit*”. Nu se poate bucura de cărţi deoarece nu le poate urmări intriga, nu manifestă nici un interes pentru problemele curente, acestea fiind pentru el lipsite de sens, întrucât nu-şi poate aminti contextul. Dacă iese din casă se pierde imediat. Muzicianul este un adevărat prizonier într-o mică insulă a conştientului înconjurată de marea amneziei”.

*Alan Baddely, „Memoria umană”*

**Anexa 3**

**Test de memorie**

Le dictez elevilor, rar, următoarea listă de cuvinte, avand sarcina să o memoreze:

- elefanţi - călcau

- speriaţi - mici

- flăcări - apărare

- iepuraşi - picioare

- cenuşii - lipsiţi

- violente - mari

Cer elevilor să noteze pe caiet cuvintele pe care le-au reţinut şi verific numărul cuvintelor corect reţinute.

Le dictez apoi o propoziţie alcătuită cu ajutorul cuvintelor din lista anterioară şi le cer să o reproducă, notând-o pe caiet.

*„Elefanţii mari, cenuşii, speriaţi de flăcările violente, călcau în picioare iepuraşii mici lipsiţi de apărare”.*

Compar apoi rezultatele şi subliniez faptul că, deşi cuvintele din lista prezentată aveau un sens foarte clar, lista ca atare era lipsită de sens, pe când în cea de-a doua situaţie, alcătuirea unei propoziţii ce stabileşte relaţii strânse între cuvinte a uşurat foarte mult procesul memoriei.

**Anexa 4**

**MEMORIA**

1. **Memoria** este procesul psihic cognitiv superior de **întipărire**, **stocare și reactualizare** a informațiilor**.**
2. **Caracteristicile memoriei:**
3. Activă
4. Selectivă
5. Situatională
6. Relativ-fidelă
7. Mijlocită
8. Inteligibilă
9. **Procesele memoriei:**

**A. MEMORAREA (întipărirea, engramarea)**

* după prezenţa sau absenţa intenţiei de a memora, a efortului voluntar

- **memorare voluntară** (intenționată) presupune prezenta atât a scopului cat si a efortului voluntar. Este necesară în activități grele, dificile, monotone, neinteresante.

- **memorare involuntară (**neintenționată)se realizează fără să vrem, fără să ne propunem dinainte acest lucru, fără să facem vreun efort deosebit în acest sens.

* după prezenţa sau absenţa gândirii, a înţelegerii

**- memorarea logică** este bazata pe intelegerea sensurilor si semnificatiei materialului de memorat. Este superioara celei mecanice prin economicitate si productivitate.

- **memorarea mecanică** presupune intiparirea pur formala a informatiilor, fara intelegerea materialului memorat.

**B. PĂSTRAREA (conservarea, stocarea)**

* după durată

- păstrare de scurtă durată

- păstrare de lungă durată

**C. REACTUALIZAREA**

* după prezenţa sau absenţa obiectului
* prin recunoaştere ( în prezența obiectului)
* prin reproducere (în absența obiectului)

**Anexa 5**

|  |  |
| --- | --- |
| **Grupa** | **Sarcini de lucru** |
| **Grupa 1** | - Ce este memorarea?  - Memorarea neintenţionată   * + - Cum se realizează?     - Caracteristici     - Factorii de care depinde     - Ce informaţii reţinem neintenţionat?   - Memorarea intenţionată   * Cum se realizează? * Caracteristici * Condiţii de realizare * Utilitate |
| **Grupa 2** | - Ce este memorarea?  - Memorarea mecanică   * Ce presupune ? * Efecte * Utilitate?   - Memorarea logică   * Pe ce se bazează? * De ce este superioară memorării mecanice? |
| **Grupa 3** | - Păstrarea   * Definire * Caracteristici * Clasificare după durată * Clasificare după formă * Condiţiile de care depind durata şi forma păstrării |
| **Grupa 4** | - Reactualizarea   * Definire * Clasificare * Ce presupune fiecare formă a reactualizării? |